Bezdibenis (Kārķu pagasts)
Šis raksts ir par ezeru Kārķu pagastā. Par citām jēdziena Bezdibenis nozīmēm skatīt nozīmju atdalīšanas lapu. Bezdibenis (arī Bezdibena ezers, Bezdibens, Bezdibeņa ezers, Bezdibeņu ezers) ir caurteces purva ezers Valkas novada Kārķu pagasta austrumos, Bezdibeņa purvā, ap 5,5 kilometrus uz ziemeļiem-ziemeļaustrumiem no Kārķiem. Dibens - dūņains. Krasti - zemi, dažās vietās augsti. Ietek grāvis, iztek Silene uz Akmeni. Ūdens krāsa - brūnūdens. Makrofīti - grīšļi, dzeltenās lēpes. Ezerā dzīvo karūsas un asari. Ligzdo pīles. Ezers ietilpst Ziemeļvidzemes biosfēras rezervāta teritorijā.